wickkiey/tamil-wikipedia-chunked huggingface dataset:
# சிடெக்லிச் எசுத்தராக்கல் வினை

## வினை வழிமுறை

சிடெக்லிச் எசுத்தராக்கல் வினையின் வழிமுறை பின்வருமாறு:  
அமீன்களுடன் இந்த வினை தொடர்புடைய அமைடுகளுக்கு எந்தவிதமான பிரச்சனையும் இல்லாமல் நிகழ்கிறது. ஏனென்றால் அமீன்கள் வலிமையான அணுக்கரு கவரிகளாகும். ஒருவேளை எசுத்தராக்கல் மெதுவாக இருந்தால், பக்க விளைவுகள் ஏற்படுகின்றன. இறுதி விளைபொருள் குறைவதும் அல்லது அதைத் தூய்மைக்கலில் பிரச்சினைகளும் தோன்றுகின்றன. ஆர்த்தோ அசைல் இடைநிலை விளைபொருளை 1,3-மறுசீராக்கல் வினையினால் என்-அசைல்யூரியாவாக மாற்றுவது ஒரு பக்கவிளைவு ஆகும். இவ்விளைபொருள் ஆல்ககாலுடன் வினைக்கலவை மேலும் வினைபுரிவதைத் தடுக்கிறது. 4-டைமெத்திலமினோபிரிடின் பக்க விளைவுகளைக் குறைத்து ஒரு அசைல் பரிமாற்ற முகவராக பின்வருமாறு செயல்படுகிறது
# குட்டி ஊசித்தட்டான்

***குட்டி ஊசித்தட்டான்*** (***Agriocnemis pygmaea*** (**pygmy wisp**) என்பது கோனகிரியினீடியின் குடும்பத்தைச்சேர்ந்தஒரு ஊசித்தட்டான்ஆகும். இது ஆசியாவில் பரவலாகவும் மற்றும் ஆஸ்திரேலியாவின் ஒரு பகுதியிலும்காணப்படுகிறது.  
இது சதுப்பு நிலங்களிலும், குளங்களிலும்இனப்பெருக்கம்செய்கிறது.இந்த இனம் இயற்கைசார்ந்தஇடங்கள் மற்றும் மனிதன் வாழ்விடங்களிலும் காணப்படும்.
# குட்டி ஊசித்தட்டான்

## விளக்கம்

ஊசித் தட்டான்கள் பச்சையும் கறுப்பும் கலந்த உடலைக் கொண்டது. அதன் உடல் கண்டங்களின் கடைசிப் பகுதி செங்கல் நிறத்தில் காணப்படும். பெண் ஊசித்தட்டான்களின் உடல் சிவப்புத் தோற்றத்திலும்கூட இருக்கும். 16-18 மி.மீ. (2 செ.மீ.க்குள்) நீளம் கொண்டது.
# சாகைங் பிரதேசம்

**சாகைங் பிரதேசம்** (முன்னர் சாகைங் பிரிவு) என்பது மியான்மரின் ஒரு நிர்வாகப் பிரிவாகும். இந்தப் பிரதேசம் மியான்மர் நாட்டின் வடமேற்குப் பகுதியில் அட்சரேகை 21° 30' வடக்கிலும் மற்றும் தீர்கரேகை 94 ° 97 'கிழக்கில் இடையே அமைந்துள்ளது. இதன் எல்லைகளாக வடகிழக்கு இந்தியாவின் மாநிலங்களான நாகாலாந்து, மணிப்பூர், அருணாச்சல பிரதேசம் ஆகியவை வடக்கிலும், கிழக்கில் காசின் மாநிலம், ஷான் மாநிலம் மற்றும் மண்தாலே பிரதேசம் ஆகியவையும், தெற்கில் மண்தாலே பிரதேசம் மற்றும் மாகுவே மண்டலம் ஆகியவையும், ஐராவதி ஆறு கிழக்கு மற்றும் தெற்கு எல்லைகளாகவும், மேற்கில் சின் மாநிலம் மற்றும் இந்தியாவும் எல்லைகளாக அமைந்துள்ளது.  
இப்பகுதி 93,527 கிமீ<sup>2</sup> பரப்பளவில் உள்ளது. 1996 ஆண்டில், அதன் மக்கள்தொகை 5,300,000 க்கும் மேல் கொண்டிருந்தது, 2012 ஆண்டில் அதன் மக்கள் தொகை 6,600,000 ஆக இருந்தது. 2012 ஆண்டில் நகர்ப்புற மக்கள்தொகை 1,230,000 மற்றும் கிராமப்புற மக்கள்தொகை 5,360,000 ஆகவும் இருந்தது.  
இதன் தலைநகரம் *மோநிவா*
# சாகைங் பிரதேசம்

## மேலும் பார்க்க

- மண்தாலே பிரதேசம்
- பகோ பிரதேசம்
- யங்கோன் பிரதேசம்
- மாகுவே மண்டலம்
- அயேயாரவதி பிரதேசம்
- காசின் மாநிலம்
# பஸ்ஸார்ட்

**பொது பசார்டு** (*common buzzard*, *buteo buteo*) என்பது ஒரு மிதமான-பெரிய கொன்றுண்ணிப் பறவை ஆகும். இது ஐரோப்பாவின் பெரும்பாலான பகுதிகள் மற்றும் ஆசியாவின் சில பகுதிகளிலும் காணப்படுகிறது. இது 40 மற்றும் 58 செ.மீ. (16 மற்றும் 23 அங்குலம்) நீளம், இறக்கை நீளம் 109-140 செ.மீ.(43–55 அங்குலம்) மற்றும் எடை427–1,364 கிராம் (0.941–3.007 பவுண்ட்) கொண்டது ஆகும்.  
}}
# ஐரோவாசியச் சிட்டுப்பருந்து

**ஐரோவாசியச் சிட்டுப்பருந்து** (*Eurasian sparrowhawk*, *Accipiter nisus*) அல்லது **வடக்குச் சிட்டுப்பருந்து** அல்லது **சிட்டுப்பருந்து** என்பது சிறிய கொன்றுண்ணிப் பறவை ஆகும். இதில் பெண் பருந்து ஆணைவிட 25% வரைப் பெரியதாக உள்ளது. இவை 0.5 கிலோவுக்கு மேல் எடையுள்ள பறவைகளைக் கூட கொல்ல வல்லவை ஆகும்.  
-
-
# உத்தரப்பிரதேச உள்ளாட்சித் தேர்தல், 2017

உத்தர பிரதேச மாநிலத்தின் 649 நகர்புற உள்ளாட்சி அமைப்புகளில், 16 மாநகராட்சிகளுக்கும், 198 நகராட்சிகளுக்கும், 438 நகரப் பஞ்சாயத்துக்களுக்கும் 22, 24 மற்றும் 26 நவம்பர் மாதத்தில் மூன்று கட்டங்களாக தேர்தல்கள் நடைபெற்றது  
இத்தேர்தலில் ஆளும் கட்சியான பாரதிய ஜனதா கட்சி, பகுஜன் சமாஜ் கட்சி, சமாஜ்வாதி கட்சி, இந்திய தேசிய காங்கிரசு கட்சிகளும் மற்றும் சுயேச்சை வேட்பாளர்களும் போட்டியிட்டனர்.
# உத்தரப்பிரதேச உள்ளாட்சித் தேர்தல், 2017

## வாக்குப் பதிவு

22 நவம்பர் 2017 அன்று நடைபெற்ற முதல் கட்ட வாக்குப்பதிவில் சுமார் 52.59 சதவீதம் வாக்குகளும், 24 நவம்பர் 2017 அன்று நடைபெற்ற இரண்டாம் கட்ட வாக்குப்பதிவில் சுமார் 49.3 சதவீதம் வாக்குகளும், 26 நவம்பர் 2017 அன்று நடைபெற்ற மூன்றாம் கட்ட வாக்குப்பதிவில் சுமார் 53 சதவீதம் வாக்குகளும் பதிவானது. வாக்கு எண்ணிக்கை 1 டிசம்பர் 2017 முதல் துவங்கியது.
# உத்தரப்பிரதேச உள்ளாட்சித் தேர்தல், 2017

## தேர்தல் முடிவுகள்

### மாநகராட்சி தேர்தல் முடிவுகள்

முதலில் 16 மாநகராட்சிளுக்கான மேயர் பதவிக்கான தேர்தல் முடிவுகள் 1 டிசம்பர் 2017 அன்று வெளியிடப்பட்டது. 16 மாநகராட்சிகளில், அயோத்தி, வாரணாசி, கோரக்பூர், காசியாபாத், பரேலி, சகாரன்பூர், ஜான்சி, மதுரா, லக்னோ, கான்பூர் மற்றும் மொராதாபாத் என 14 மாநகராட்சிகளின் மேயர் தேர்தலில் பாரதிய ஜனதா கட்சி வென்றுள்ளது. பகுஜன் சமாஜ் கட்சி அலிகார் மற்றும் மீரட் மாநகராட்சிகளின் மேயர் பதவிகளை வென்றுள்ளது.
# உத்தரப்பிரதேச உள்ளாட்சித் தேர்தல், 2017

## தேர்தல் முடிவுகள்

### நகராட்சி தலைவர் தேர்தல் முடிவுகள்

இம்மாநிலத்தின் மொத்தமுள்ள 198 நகராட்சிகளில் பாரதிய ஜனதா கட்சி 70 நகராட்சிகளையும், சுயேச்சைகள் 49 நகராட்சிகளையும், சமாஜ்வாதி கட்சி 42 நகராட்சிகளையும், பகுஜன் சமாஜ் கட்சி 28 நகராட்சிகளையும், இந்திய தேசிய காங்கிரசு கட்சி 9 நகராட்சிகளையும் வென்றுள்ளது.
# உத்தரப்பிரதேச உள்ளாட்சித் தேர்தல், 2017

## தேர்தல் முடிவுகள்

### நகராட்சி உறுப்பினர் தேர்தல் முடிவுகள்

மொத்தமுள்ள 198 நகராட்சிகளில் உள்ள 5,260 வார்டு உறுப்பினர் தேர்தலில், 64.25% வாக்குகள் பெற்ற 3,380 சுயேச்சை உறுப்பினர்களும், 17.53% வாக்குகள் பெற்ற பாரதிய ஜனதா கட்சி 922 உறுப்பினர்களும் வெற்றி பெற்றனர்.
# உத்தரப்பிரதேச உள்ளாட்சித் தேர்தல், 2017

## தேர்தல் முடிவுகள்

### தலைவர் பதவிகள்

- இம்மாநிலத்தின் மொத்தமுள்ள 438 பஞ்சாயத்து தலைவர் பதவிக்கான தேர்தலில் சுயேச்சைகள் 41.55% வாக்குகள் பெற்று 178 தலைவர் பதவிகளையும், பாரதிய ஜனதா கட்சி 22.83% வாக்குகள் பெற்று 100 தலைவர் பதவிகளையும், சமாஜ்வாதி கட்சி 18.9% வாக்குகள் பெற்று 83 தலைவர் பதவிகளையும், பகுஜன் சமாஜ் கட்சி 10.2% வாக்குகள் பெற்று 45 இடங்களிலும், இந்திய தேசிய காங்கிரஸ் கட்சி 3.8% வாக்குகள் பெற்று 17 இடங்களிலும், பிற கட்சிகள் 3.8% வாக்குகள் பெற்று ஒரு இடங்களிலும் வெல்லவில்லை.
# உத்தரப்பிரதேச உள்ளாட்சித் தேர்தல், 2017

## தேர்தல் முடிவுகள்

### உறுப்பினர் பதவிகள்

- மொத்தமுள்ள 5,433 பஞ்சாயத்து உறுப்பினர்களில் 71.31% வாக்குகள் பெற்று 3,875 சுயேச்சை உறுப்பினர்களும், 12.22% வாக்குகள் பெற்ற பாரதிய ஜனதா கட்சி 644 உறுப்பினர்களும், 8.34% வாக்குகள் பெற்ற சமாஜ்வாதி கட்சி 453 உறுப்பினர்களும், 8.34% வாக்குகள் பெற்ற சமாஜ்வாதி கட்சி 218 உறுப்பினர்களும், 4.01% வாக்குகள் பெற்ற இந்திய தேசிய காங்கிரசு கட்சி 126 உறுப்பினர்களும் வெற்றி பெற்றுள்ளனர்.
# அடா ஒகஸ்ரா லவ்லேஸ்

அடா ஒகஸ்ரா லவ்லேஸ்  
அடா ஒகஸ்ரா லவ்லேஸ் என்பவர் முதலாவது கணனி நிகழ்ச்சி நிரலர் எனச்சிறப்பிக்கப்படுகிறார். 1815.12.10 பிறந்த இவர் கணனியின் தந்தையான சார்ஸ் பபேஜ் அவர்களின் நெருங்கிய நண்பி ஆவார். பபேஜ் அவர்கள் உருவாக்கிய பகுப்புப்பொறி(Analytical Engine-1837)க்கு உரிய நிகழ்ச்சி நிரலை அடா எழுதியமையினால் அவர் உலகின் முதலாவது நிகழ்ச்சி நிரலர் எனப்போற்றப்படுகிறார்.
அடா ஒகஸ்ரா லவ்லேஸ் ஆங்கில கவிஞர் லார்ட் ஜார்ஜ் கோர்டன் பைரன் என்பவரின் சட்டபூர்வமான குழந்தை மட்டுமே.தாய் லேடி அன்னே இசபெல்லா மில்பாங்க் பைரன் ஆவார்.அடா ஒகஸ்ரா லவ்லேஸ் 1852 நவம்பர் 27 அன்று இறைவனடிசேர்ந்தார்.
# சாதாரண அண்டங்காக்கை

**சாதாரண அண்டங்காக்கை** (ஆங்கிலப் பெயர்:*common raven*, உயிரியல் பெயர்:*Corvus corax*) அல்லது **வடக்கு அண்டங்காக்கா** என்பது ஒரு பேஸ்ஸரின் பறவை ஆகும். இது புவியின் வடக்கு அரைக்கோளத்தில் காணப்படுகிறது. கோர்விடே இனப்பறவைகளிலேயே இதுதான் அதிகமான இடங்களுக்குப் பரவியுள்ளது. இதில் 8 துணையினங்கள் உள்ளன.  
-
# சாதாரண அண்டங்காக்கை

### மேற்கோள் நூல்கள்

-
-
-
# நடுவண் தெற்குக் கடற்கரை

**நடுவண் தெற்குக் கடற்கரை** *(South Central Coast)* என்பது வியட்நாமின் எட்டு வட்டாரங்களில் ஒன்றாகும். இதில் தற்சார்பு மாநகராட்சியாகிய தா நாங் நகராட்சியும் ஏழு மாகாணங்களும் உள்ளன.  
மரபாக, இவ்வட்டாரம் நடுவன் மேட்டுச் சமவெளிக்குச் செல்லும் வாயில்களில் ஒன்றாக விளங்கியது. இது போக்குவரத்தோ பிற அகக்கட்டமைப்புகளோ ஏற்படுத்த மிக அறைகூவலாக உள்ள, கடற்கரை வரை மலைத்தொடர்கள் நீளும் சிக்கலான புவிப்பரப்பைப் பெற்றுள்ளது; ஆனால், இது நல்ல சுற்ருலாத் தளமாக விளங்குகிறது; குறிப்பாக, பாந்தியேத், நாத்திராங், [தா நாங்]] ஆகிய பகுதிகள் சுற்றுலாவுக்கு ஏற்றன. சாம்பாக் கவின் கட்டிடங்கள், நிகழ்த்து கலைகள், அருங்காட்சியகங்கள் போன்ற பண்பாட்டு மரபு வளமும் சுற்றுலாவை ஈர்க்கும் வண்னம் அமைந்துள்லது. இது, ஓ சி மின் நகரைச் சுற்ரியமைந்த தென்கிழக்கு வட்டாரம் அல்லது சிவப்பாற்றுக் கழிமுகப் படுகையைப் போல தொழில்மயமானதோ வளர்ச்சிவாய்ப்பு மிக்கதோ அல்ல; ஆனால், இவ்வட்டாரத்தின் தா நாங், நாத்திராங், குயிநிகோன் பகுதிகளில் சில வட்டாரத் தொழிலகங்கள் அமைந்துள்ளன.  
நடுவண் தெற்குக் கடற்கரை (நாம்திரங்போ) வட்டாரத்தின் 8 மாகாணங்கள்: தா நாங், குவாங்நாம் மாகாணம், குவாங் நிகாய் மாகாணம், பின்தின் மாகாணம், பூயேன் மாகாணம், காங்கோவா மாகாணம், நின்துவான் மாகாணம், பின்துவான் மாகாணம். நிகுயேன் அரசகுல ஆட்சியில், இப்பகுதி **தாத்திரூசு கய்** (தூவதியேனுக்கு வலதில் உள்ள பகுதி) எனப்பட்டது.
# நடுவண் தெற்குக் கடற்கரை

## மாகாணங்கள்

**நடுவண் தெற்குக் கடற்கரை (நாம்திரங்போ)**  
| மாகாண-
மட்டப்
பிரிவு | தலைநகர் | பரப்பளவு
(கிமீ²) | மக்கள்தொகை
(2011) | மக்கள்தொகை
அடர்த்தி
(நபர்கள்/கிமீ²) | தொ உ வி
தனிஒருவருக்கு
(மில்லியன்
VND, 2007) |
| --- | --- | --- | --- | --- | --- |
| பின்தின் மாகாணம் | குயிநோன் | 6,040 | 1,497,300 | 247 | 9.57 |
| பின்துவான் மாகாணம் | பாந்தியேத் | 7,837 | 1,180,300 | 151 | 11 |
| காங்கோவா மாகாணம் | நாத்திராங் | 5,218 | 1,174,100 | 225 | 16.1 |
| நின்துவான் மாகாணம் | பான்றாங்–தாப்சாம் | 3,363 | 569,000 | 169 | 6.66 |
| பூயேன் மாகாணம் | துய்கோவா | 5,061 | 871,900 | 172 | 8.43 |
| குவாங் நாம் மாகாணம் | தாங்கை | 10,438 | 1,435,000 | 137 | 8.76 |
| குவாங் நிகாய் மாகாணம் | குவாங் நிகாய் | 5,153 | 1,221,600 | 237 | 7.82 |
| தா நாங் | 1,256 | 951,700 | 740 | 18.98 |  |
| மொத்தம் | 44,367 | 8,900,900 | 201 | 10.76 | } |
# சாதாரண இசுடார்லிங்

**சாதாரண இசுடார்லிங்** (ஆங்கிலப் பெயர்: *common starling*, உயிரியல் பெயர்: *Sturnus vulgaris*) அல்லது **ஐரோப்பிய இசுடார்லிங்** அல்லது **இசுடார்லிங்** எனப்படுவது மத்திய அளவுள்ள ஒரு பேஸ்ஸரின் பறவை ஆகும். இது இசுடார்லிங் குடும்பமான ஸ்டுர்னிடாயின் கீழ் வகைப்படுத்தப்பட்டுள்ளது. இது சுமார் 20 செ.மீ. (8 அங்குலம்) நீளம் கொண்டது.
# சாதாரண இசுடார்லிங்

## மேற்கோள் நூல்கள்

-
- Translated by Murtha Baca and Stephen Sartarelli from Artusi's *La scienza in cucina e l'arte di mangiare bene*, first published in 1891.
# ஐபீரிய சிவிங்கிப் பூனை

ஏறத்தாழ ஒரு மில்லியன் ஆண்டுகளுக்கு முன்பு, தொடக்க கால பிலிசுடோசினின் முடிவிலிருந்து இந்தப் பூனை இப்பகுதியில் இருந்ததாகத் தொல்லுயிர் எச்சங்கள் தெரிவிக்கின்றன.  
21ஆம் நூற்றாண்டின் தொடக்கத்தில், ஐபீரிய சிவிங்கிப் பூனை அழிவின் விளிம்பில் இருந்தது. 2002ஆம் ஆண்டில் அந்தாலூசியாவில் தனிமைப்படுத்தப்பட்ட இரண்டு துணை இனத்தொகைகளில் 94 பூனைகள் மட்டுமே உயிர் பிழைத்துள்ளன. இதன் பின்னர், பாதுகாப்பு நடவடிக்கைகள் செயல்படுத்தப்பட்டன. இதில் வாழ்விடத்தை மேம்படுத்துதல், முயல்களை மீட்டெடுத்தல், இடமாற்றம் செய்தல், மற்றும் ஐபீரிய சிவிங்கிப் பூனைகளை மீண்டும் அறிமுகப்படுத்துதல், கண்காணித்தல் போன்றவை அடங்கும். இதனால் 2012இல், இவற்றின் தொகை 326 ஆகவும், 2020 இல் 855 ஆகவும், 2021-இல் 1,111 ஆகவும், 2023-இல் 1,668 ஆகவும், 2024-இல் 2,021 ஆகவும் அதிகரித்து, இதனை மறுவகைப்படுத்தலுக்கு வழிவகுத்தது. இது ஒரு ஒற்றை வகை இனமாகும். இது *இசியோடோரென்சீசு*-இலிருந்து உருவானதாகக் கருதப்படுகிறது.
# ஐபீரிய சிவிங்கிப் பூனை

## மரபியல் ஆராய்ச்சி

ஐபீரியன் சிவிங்கிப் பூனையின் மரபணு வேறுபாடு, பிற பூனைக்க்குடும்ப மரபணுவினை ஒப்பிடும் போது முந்தியதாக உள்ளது. இதன் வாழிடத் துண்டாக்கம், இடையூறு மற்றும் தனிமைப்படுத்தலின் விளைவாக ஏற்பட்டதாகும்
# ஐபீரிய சிவிங்கிப் பூனை

## கலாச்சாரப் பதிவு

போர்த்துகீசிய தெருக் கலைஞர் இரண்டாம் போர்டலோ, அதிகப்படியான நுகர்வை முன்னிலைப்படுத்த குப்பைகளால் செய்யப்பட்ட மாதிரிகளை உருவாக்குபவர் ஆவார். இவரது விலங்குகளை உள்ளடக்கிய படைப்புகள் மனிதர்களால் ஏற்படும் கழிவுகளால் உயிரினங்களின் அழிவை எடுத்துக்காட்டுவதற்காக உருவாக்கப்பட்டவை. இவரது பொதுவன படைப்புகளில் ஒன்று போர்ச்சுகலின் லிசுபனில் உள்ள பார்க் தாசு நாசாசில் உள்ள ஒரு பெரிய ஐபீரியன் சிவிங்கிப் பூனை ஆகும். இது 2019-இல் இளைஞர் நல அமைச்சர்களின் உலக மாநாட்டிற்காகவும், இளைஞர் மன்றம் லிசுபோவா+21 க்காகவும் உருவாக்கப்பட்டது.
# 2017 நேபாளப் பொதுத் தேர்தல்

**நேப்பாள நாடாளுமன்ற தேர்தல், 2017** (**Nepalese legislative election, 2017**) 334 உறுப்பினர்களைக் கொண்ட நேபாள நாடாளுமன்றம், 275 உறுப்பினர்கள் கொண்ட நேபாள பிரதிநிதிகள் சபை எனும் கீழவையும், 59 உறுப்பினர்களைக் கொண்ட நேபாள தேசிய சபை எனும் மேலவை என ஈரவை முறைமையுடன் கூடியது.  
தற்போது நேபாள பிரதிநிதிகள் சபையின் 275 உறுப்பினர்களை தேர்ந்தெடுக்கும் வகையில், 26 நவம்பர் 2017 மற்றும் 7 டிசம்பர் 2017 அன்று இரண்டு கட்டங்களாக தேர்தல்கள் நடைபெற்றது. தேர்ந்தெடுக்கப்பட்ட 275 நேபாள பிரதிநிதிகள் சபையின், பெரும்பான்மையான உறுப்பினர்களின் ஆதரவுடன் பிரதம அமைச்சர் தேர்வு செய்யப்படுவார்.  
இத்தேர்தலுடன் நேபாளத்தின் ஏழு மாநில சட்டமன்ற உறுப்பினர்களைத் தேர்ந்தெடுக்கும் தேர்தலும் நடைபெற்றது.
# 2017 நேபாளப் பொதுத் தேர்தல்

## பிரதிநிதிகள் சபை உறுப்பினர்கள் தேர்தல் முறை

- நேபாள பிரதிநிதிகள் சபையின் மொத்தமுள்ள 275 உறுப்பினர்களில், 165 உறுப்பினர்கள் வாக்காளர்களால் நேரடியாகவும், 110 உறுப்பினர்கள், விகிதாசாரப் பிரதிநிதித்துவத் தேர்தல் முறையில், அரசியல் கட்சிகள் பெற்ற மொத்த வாக்கு சதவீதத்தின் படி, மறைமுகமாகவும் தேர்ந்தெடுக்கப்படுவர்.
# 2017 நேபாளப் பொதுத் தேர்தல்

## இட ஒதுக்கீடு

நேபாள நாடாளுமன்றத்திற்கு மகளிர், தலித், மாற்றுத் திறனாளிகள் மற்றும் சமயச் சிறுபான்மையின மக்களின் பிரதிநிதிகளுக்கு இட ஒதுக்கீடு செய்யப்பட்டுள்ளது.
# 2017 நேபாளப் பொதுத் தேர்தல்

## அரசியல் கட்சிகளும், கூட்டணிகளும்

இடதுசாரி கூட்டணியில் நேபாள கம்யுனிஸ்ட் கட்சி (மார்க்சிஸ்ட்-லெனினிஸ்ட்), நேபாள கம்யுனிஸ்ட் கட்சி (மாவோயிஸ்ட்) மற்றும் நேபாள நவ சக்தி கட்சிகள் போட்டியிடுகிறது.  
ஜனநாயக கூட்டணியின் சார்பில் நேபாளி காங்கிரஸ், ராஷ்டிரிய பிரஜாதந்திர கட்சி, மற்றும் மதேசி மக்களின் அரசியல் கட்சிகள், இடதுசாரி கூட்டணிக்கு எதிராக களம் இறங்கியுள்ளது.
# 2017 நேபாளப் பொதுத் தேர்தல்

## வாக்கு எண்ணிக்கை

26 நவம்பர் 2017 அன்று முதல் கட்டமாக நடைபெற்ற தேர்தலின் வாக்கு எண்ணிக்கை 7 டிசம்பர் 2017 அன்றும், 7 டிசம்பர் 2017 அன்று நடைபெற்ற இரண்டாம் தேர்தலின் வாக்கு எண்ணிக்கை 8 டிசம்பர் 2017 அன்றும் துவங்கியது. வாக்கு எண்ணிக்கை முடிவுகள் 15 டிசம்பர் 2017க்குள் வெளியிடப்படும்.  
இத்தேர்தலில் பதிவான மொத்த வாக்குகள் 10,587,521 (68.63%) ஆகும்.
# 2017 நேபாளப் பொதுத் தேர்தல்

## பிரதிநிதிகள் சபை தேர்தல் முடிவுகள்

### நேரடித் தேர்தலில் வெற்றி பெற்றவர்கள்

275 உறுப்பினர்களைக் கொண்ட நேபாள நாடாளுமன்றத்தின், 165 உறுப்பினர்களை நேரடித் தேர்தல் முறையில் பிரதிநிதிகள் சபைக்கு வாக்காளர்களால் தேர்ந்தேடுக்கப்பட்டனர்.
# 2017 நேபாளப் பொதுத் தேர்தல்

## பிரதிநிதிகள் சபை தேர்தல் முடிவுகள்

### மறைமுகத் தேர்வில் தேர்தலில் வெற்றி பெற்றவர்கள்

நேபாள பிரதிநிதிகள் சபைத் தேர்தலில் 10,587,521 (68.63%) வாக்குகள் பதிவானது. நேபாளத்தின் புதிய 2015 நேபாள அரசியலமைப்புச் சட்டத்தில் கூறியுள்ள வாக்களிப்பு முறைப் படி, மார்க்சிஸ்ட்-லெனிஸ்ட் ஓன்றியம், நேபாளி காங்கிரஸ், மாவோயிஸ்ட், ராஷ்டிரிய பிரஜா தந்திரக் கட்சி, சோசலிச கூட்டமைப்பு கட்சி என ஐந்து அரசியல் கட்சிகள் மட்டுமே, பதிவான வாக்குகளில் மூன்று விழுக்காடு மற்றும் அதற்கு அதிகமாக வாக்குகள் பெற்றுள்ளதால், அக்கட்சிகள் பெற்ற விகிதாசார வாக்குகளுக்கு ஏற்றவாறு 110 இடங்கள் ஒதுக்கப்பட்டுள்ளது.  
பதிவான வாக்குகளில் மூன்று சதவீத விகிதாசார வாக்குகள் பெறாத காரணத்தினால், ராஷ்டிரிய பிரஜா தந்திர ஜனநாயக கட்சி, புதிய சக்தி கட்சி, ராஷ்டிரிய ஜன்மோர்ச்சா கட்சி மற்றும்
நேபாள தொழிலாளர்கள் விவசாயிகள் கட்சிகளுக்கு விகிதாசார பிரதிநித்துவ இடங்கள் ஒதுக்கப்படவில்லை. மேலும் மூன்று சதவீத (%) வாக்குகள் பெறாத அரசியல் கட்சிகளின் நேரடித் தேர்வில் தேர்வில் தேர்ந்தெடுக்கப்பட்ட உறுப்பினர்களை, நேபாள பிரதிநிதிகள் சபையில் சுயேட்சை உறுப்பினர்களுக்கான தகுதி வழங்கப்படும்.  
| வாக்குகள் | % | இடங்கள் | வாக்குகள் | % | இடங்கள் |
| --- | --- | --- | --- | --- | --- |
| 80 | 3,173,494 | 33.25 | 41 | 121 |  |
| 23 | 3,128,389 | 32.78 | 40 | 63 |  |
| 36 | 1,303,721 | 13.66 | 17 | 53 |  |
| 11 | 472,254 | 4.95 | 6 | 17 |  |
| ராஷ்டிரிய பிரஜா தந்திர ஜனநாயகக் கட்சி | 1 | 196,782 | 2.06 | 0 | 1 |
| ராஷ்டிரிய ஜன்மோர்ச்சா கட்சி | 1 | 62,133 | 0.65 | 0 | 1 |
| 1 | 56,141 | 0.59 | 0 | 1 |  |
| **மொத்தம்** | **165 ** | **110** | **275** |  |  |
# 2017 நேபாளப் பொதுத் தேர்தல்

## நேபாள தேசிய சபை தேர்தல் முடிவுகள்

நேபாள தேசிய சபையின் 59 உறுப்பினர்களை, ஏழு நேபாள மாநில சட்டமன்ற உறுப்பினர்கள், மாநகராட்சி மற்றும் நகராட்சி மற்றும், கிராமிய நகராட்சிகளின் மேயர்/துணை மேயர் மற்றும் தலைவர்/துணைத் தலைவர்களால் தேர்ந்தெடுக்கப்படுவர். இத்தேர்தல் பிரதிநிதிகள் சபை முடிந்த பிறகு அறிவிக்கப்படும்.
# 2017 நேபாளப் பொதுத் தேர்தல்

## இதனையும் காண்க

- நேபாள மாநிலங்களின் சட்டமன்றத் தேர்தல்கள், 2017
- நேபாள உள்ளாட்சி தேர்தல், 2017
- நேபாள பொதுத்தேர்தல், 2022
# வியட்நாம் மாநகராட்சிகள்

முதல் அடுக்கு ஆட்சிப் பிரிவில், வியட்நாம் 57 மாகாணங்களாகவும் (தின்) 6 மாநகராட்சிகளாகவும் (தான்போதிரூசு துவோசுதிரங் ஊவோங்) பிரிக்கப்பட்டுள்ளது. மாநகராட்சிகள் வியட்நாமில் உயரிய தரவரிசை மாநகரங்களாகும். இது மாகாணத் தகுதி கொண்டது. இது அரசின் நேரடி மையக் கட்டுபாட்டில் உள்ளது.  
இவை நகரக மாவட்டங்களாகவும் நகரியங்களாகவும் ஊரக மாவட்டங்களாகவும் இரண்டாம் ஆட்சியடுக்கில் பிரிக்கப்படுகின்றன. மூன்றாம் ஆட்சியடுக்கில், நகரக மாவட்டங்கள் (குவான்) சிறகங்களாகவும் (பூவோங்) நகரியம் சிறகங்களாகவும் குமுகங்களாகவும் (திசா) ஊரக மாவட்டங்கள் (குயேன்) நகரியங்களாகவும் (தித்திரான்) குமுகங்களாகவும் (சா) பிரிக்கப்படுகின்றன.
# வியட்நாம் மாநகராட்சிகள்

## நடப்பு வியட்நாம் மாநகராட்சிகள்

**align=| '''Municipalities of the Socialist Republic of Vietnam'''**  
| மாநகராட்சி | வகை | ஆட்சி வட்டாரம் | மக்கள்தொகை
(2009 கணக்கெடுப்பு) | அடர்த்தி
(/கிமீ²) | பரப்பளவு
(km²) | பிரிவுகள் |  |
| --- | --- | --- | --- | --- | --- | --- | --- |
| கனாய் | சிறப்பு வகுப்பு | சிவப்பாற்றுக் கழிமுகப் படுகை | align=7,067,000 | align=1,943.4 | align=3,344.7 | align=கனாய் ஆட்சிப் பிரிவுகள் |  |
| ஓ சி மின் நகரம் | சிறப்பு வகுப்பு | தென்கிழக்கு வட்டாரம் | align=7,891,411 | align=3,419 | align=2,095 | align=ஓ சி மின் நகர் ஆட்சிப் பிரிவுகள் |  |
| சாந்தோ | முதல் வகுப்பு | மேகாங் கழிமுகப் படுகை | align=1,237,300 | align=807 | align=1,389.6 | align=சாந்தோ ஆட்சிப் பிரிவுகள் |  |
| தா நாங் | முதல் வகுப்பு | நடுவண் தெற்குக் கடற்கரை | align=1,007,000 | align=599 | align=1,256 | align=தா நாங் ஆட்சிப் பிரிவுகள் |  |
| கைபோங் | முதல் வகுப்பு | சிவப்பாற்றுக் கழிமுகப் படுகை | align=1,946,000 | align=1,250.1 | align=1,507.57 | align=கைபோங் ஆட்சிப் பிரிவுகள் |  |
| கியூ | முதல் வகுப்பு | நடுவண் வடக்குக் கடற்கரை | align=1,236,393 | align=250 | align=4,947.11 | align=கியூ ஆட்சிப் பிரிவுகள் | } |
# வியட்நாம் மாநகராட்சிகள்

## முன்மொழியப்பட்டுள்ள மாநகராட்சிகள்

- தூவதியேன்–குயே மாகாணத்தை புது மாநகராட்சியாக மாற்ற முன்மொழியப்பட்டுள்ளது 2020
- தாக்லாக் மாகாணம் புது தாக்லாக் மாகாணமாகவும் புவோன்மா துவோத் மாநகராட்சியாகவும் பிரிக்கப்படும். (நடுவண் மேட்டுச் சமவெளி (வியட்நாம்)).
- 4 மாகாணங்கள் மாநகராட்சிகள் ஆகும்:
- பின் தூவோங் மாகாணம் (2015-2020)
- காங்கோவா மாகாணம் (2020)
- குவாங்நின் மாகாணம் (2020)
- தாய் நிகுயேன் மாகாணம்]] (2020)
# சுண்ணாம்புக் கோடிடும் கருவி

**சுண்ணாம்புக் கோடிடும் கருவி** (*Chalk line* அல்லது *Chalk box*) தட்டையான பரப்புகளில், நீளமான நேர்க்கோடுகளை வரையப் பயன்படுகிறது. இருப் புள்ளிகளுக்கிடையே நேர்க்கோடு வரைய இக் கருவி உதவுகிறது. தூக்குக்குண்டு செங்குத்துக் கோடுகளை வரைவதற்குப் பயன்படுகிறது.  
தச்சு வேலையில் இக்கருவி மிகவும் பயன்படுகிறது. கரடு முரடான வெட்டு மரங்களைப் பயன்படுத்தும் முன்பாக நேராக்கவும், சதுர விளிம்புகளையும் ஏற்படுத்தவும் உதவுகிறது.
# சுண்ணாம்புக் கோடிடும் கருவி

## பயன்கள்

சுண்ணாம்புக் கோடிடும் கருவிகளில் நேர்க்கோடுகளை வரைய வண்ணச் சாயம் (பொதுவாக சுண்ணாம்புக் கோடு) ஏற்கனவேப் பூசப்பட்டு, இறுகக்கட்டிய நைலான் கயிறு அல்லது நூல் (இழை) பயன்படுத்தப்பட்டு வருகிறது. கோடிடப்பட வேண்டிய பரப்பில் கயிறு இறுக்கமாகப் பிடிக்கப்படுகிறது. கயிறு திடீரென இழுக்கப்பட்டு, பரப்பில் வண்ணம் விழுமாறு செய்யப்படுகிறது. கயிறு பரப்பில் விழும் போது நேர்க்கோடு வரையப்படுகிறது.
சீரற்ற மற்றும் துளைகள் நிறைந்த பரப்பிலும் கோடுகள் வரைய உதவுகிறது. அதிகமாக இழுக்கப்படும் போதும், காற்றிலுள்ள ஈரப்பதம் காரணமாகவும் கயிறுகள் அடிக்கடி அறுந்து போகிறது.
சுண்ணாம்புக் கோடிடும் கருவி மற்றும் தூக்குக்குண்டும் ஒரே கருவியாக விற்பனை செய்யப்படுகிறது.
# சுண்ணாம்புக் கோடிடும் கருவி

## வரலாறு

சுவர்களில் நீல நிற சுண்ணாம்புக் கோடு வரையப்பட்டு மட்டம் (Level) காணவும் பயன்படுகிறது.]]
பண்டைய எகிப்திலேயே சுண்ணாம்புக் கோடுகள் பயன்படுத்தப்பட்டதற்கான ஆதாரங்கள் கிடைத்துள்ளன.
# சுண்ணாம்புக் கோடிடும் கருவி

## மைக்கோடுகள்

எழுதும் பேனாக்கள்]]  
கிழக்காசியாவில் சுண்ணாம்புக் கோடுகளுக்குப் பதிலாக மையால் ஆன கோடுகள் வரையப்படுகிறது. சுமிட்சுபோ (sumitsubo) என்று சப்பானிய மொழியில் அழைக்கப்படும் அலங்காிக்கப்பட்ட மைப்புட்டிகளில், பஞ்சு நனைக்கப்பட்டு கோடுகள் வரையப்படுகிறது. As with many such tools, they're often made by their users while apprentices.
கோயில் போன்ற பெரிய கட்டடங்களின் முகடு நாட்டல் என்ற விழாவின் போது தச்சரின் கருவிகளை வைப்பது வழக்கம். அதில் புதிதாக உருவாக்கப்பட்ட சுமிட்சுபோவும் (sumitsubo) ஒன்று.
# சுண்ணாம்புக் கோடிடும் கருவி

## மேலும் பார்க்க

- அளக்கும் நாடா
# ஆண்ட்ரியசு வெசாலியசு

**ஆண்ட்ரியசு வெசாலியசு** *(Andreas Vesalius)* 31 டிசம்பர் 1514 – முதல் 15 அக்டோபர் 1564 வரையிலான காலகட்டத்தில் வாழ்ந்த மருத்துவ அறிஞர் ஆவார். 16 ஆம் நூற்றாண்டில் வாழ்ந்த இவர் பெல்சியம் நாட்டைச் சேர்ந்தவர் ஆவார். உடற்கூற்றியல், மருத்துவரான இவர் மனித உடற்கூற்றியல் பற்றி ஆராய்ந்து பல நூல்களை எழுதியுள்ளார். மருத்துவத் துறையில் ஏற்பட்டுள்ள நவீன மாற்றங்களுக்கு இவருடைய நூல்கள் பெரிதும் உதவியதால் இவரை நவீன மனித உடற்கூற்றியலின் நிறுவனர் என்று சிறப்பித்துக் கூறுவார்கள். பெல்சியத்தின் ஒரு பகுதியாக இருந்த பிரசெல்சு நகரில் வெசாலியசு பிறந்தார். பாதுவாப் பல்கலைக்கழகத்தில் பேராசிரியராகவும் பின்னர் பேரரசர் ஐந்தாம் சார்லசின் அவையில் மருத்துவராகவும் வெசாலியசு பணியாற்றினார்.  
ஆண்ட்ரியசு வெசாலியசு என்ற பெயர் ஆண்ட்ரீசு வான் வெசெல் என்ற பெயரின் டச்சு வடிவமாகும். அக்காலத்தில் ஐரோப்பிய அறிஞர்கள் தங்கள் பெயர்களை இவ்வாறு இலத்தினாக்கம் செய்து கொள்வது பொதுவான பழக்கமாக இருந்தது. ஆண்ட்ரி வெசேல், ஆண்ட்ரியா வெசாலியோ, ஆண்ட்ரியாசு வெசெல், ஆண்ட்ரி வெசாலியோ, ஆண்ட்ரி வெசாலிப்போ என்று பலவறாக ஆண்ட்ரியா வெசாலியசு அழைக்கப்பட்டார்.
# ஆண்ட்ரியசு வெசாலியசு

## இளமைக் காலமும் கல்வியும்

வெசாலியசு 1514 ஆம் ஆண்டு டிசம்பர் மாதம் 15 ஆம் நாள் பிரசெல்சில் ஆண்ட்ரியசு வான் வெசல் மற்றும் இசபெல் கிரெப் ஆகியோருக்கு மகனாகப் பிறந்தார். நெதர்லாந்து ஆப்சுபர்கு அரசமரபின் ஒரு பகுதியாக பிரசெல்சு அப்போது இருந்தது. வழிவழியாக வெசாலியசின் குடும்பத்தைச் சேர்ந்தவர்கள் மருத்துவப்பணி புரியும் அறிஞர்களாக இருந்துள்ளனர். இளம் வயதிலேயே வெசாலியசு லூவெயின் பல்கலைக் கழகத்திற்கு அனுப்பப்பட்டார்.  
லூவெயின் பல்கலைக்கழகத்தில் கலையையும் இலத்தீன், கிரேக்கம் போன்ற மொழிகளையும் வெசாலியசு கற்றார். 1533 ஆம் ஆண்டில் பாரிசு மருத்துவப் பல்கலைக்கழகத்தில் பயிலுவதற்காகச் சேர்ந்தார். காலெனின் உடற்கூற்றியல் கோட்பாடுகளை யாக்குவசு துபாயிசு மற்றும் யீன் பெர்னெல் ஆகியோர் வெசாலியசுக்கு கற்பித்தனர். அந்த நேரத்தில்தான் வெசாலியசுக்கு உடற்கூற்றியல் பிரிவில் ஆர்வம் பிறந்தது. தன் கையில் கிடைத்த உயிரினங்களின் உடலை அறுத்து ஆராய்ச்சிகள் செய்தார்.  
புனித ரோம் பேரசிற்கும் பிரான்சுக்கும் இடையேயான போர் தொடக்கம் காரணமாக வெசாலியசு 1537 ஆம் ஆண்டில் பாரிசை விட்டு வெளியேற வேண்டிய கட்டாயம் ஏற்பட்டது. லூவெயின் திரும்பிய வெசாலியசு அங்கு தன்னுடைய பட்டப் படிப்பை முடித்தார். காலெனுக்கு எதிராக புதிய கருத்துகளை எடுத்துக் கூறியதால் அவருடைய பேராசிரியருடன் கருத்து வேறுபாடு ஏற்பட்டது. ஆகையால் வெசாலியசு குறுகிய காலத்தில் லூவெயினிலிருந்து இத்தாலிக்குப் பயணமானார். பாதுவாப் பல்கலைக்கழகத்தில் தன்னுடைய மருத்துவ மேற்படிப்பை முடித்தார்.
# ஆண்ட்ரியசு வெசாலியசு

## மருத்துவ வாழ்க்கை

வெசாலியசு பட்டம் பெற்ற தினத்திலேயே பாதுவாப் பல்கலைக்கழகம் உடற்கூறு பேராசிரியராகப் பணிபுரிவதற்காக நியமிக்கப்பட்டார். போலோக்னா பல்கலைக்கழகத்திலும் பிசா பல்கலைக்கழகத்திலும் கௌரவரப் பேராசிரியராகவும் பணிபுரிந்தார். இக்காலத்தில் வெசாலியசின் வாழ்க்கை சிறப்பாக இருந்தது. பாதுவாப் பல்கலைக்கழகத்தில் பணியேற்பதற்கு முன்னர் வெசாலியசு இத்தாலியில் பல இடங்களுக்கு பயணம் செய்தார். போப் நான்காம் பால் மற்றும் லொயோலா இஞ்ஞாசி ஆகியோருக்கு தொழு நோய்க்கான சிகிச்சையளித்தார். வெனிசு நகரில் யோகான் வான் கால்கர் என்ற ஓர் ஓவியரைக் கண்டு தன்னுடைய நூலுக்குத் தேவையான விளக்கப் படங்களை வரைந்து கொடுக்கும்படி கேட்டுக் கொண்டார். 1538 இல் உடற்கூறு பற்றிய இவருடைய முதலாவது நூல் வெளியிடப்பட்டது  
முன்னதாக இந்த தலைப்புகள் யாவும் முதன்மையாக காலெனின் பாரம்பரிய நூல்களை அடிப்படையாகக் கொண்டே போதிக்கப்பட்டன. அவை பேராசிரியர் ஒருவரின் வழிகாட்டுதலின்படி ஒரு விலங்கை அறுத்து அதனடிப்படையிலே எழுதப்பட்ட நூல்கள் ஆகும். காலெனின் கூற்றுகளை உறுதிப்படுத்த எந்தவொரு முயற்சியும் அதுவரை மேற்கொள்ளப்படவில்லை. மாறாக வெசாலியசு முதன்மை போதனை கருவியாக அறுவை செய்தலை பயன்படுத்தினார். மாணவர்கள் தாங்களே அறுவை செய்து கற்பதையும் வலியுறுத்தினார்.  
எசுப்பானிய சார்லசு சக்கரவர்த்தியின் அரண்மனையில் மருத்துவராக சிலகாலம் வெசாலியசு பணியாற்றினார். மீண்டும் இத்தாலிக்குத் திரும்பி சிலகாலம் பாதுவாப் பல்கலைக்கழகத்தில் பேராசிரியர் பணியை செய்து விட்டு யெருசலத்திற்குப் புனிதப் பயணம் மேற்கொண்டார். பயணம் முடித்து வெசாலியசு திரும்பி வந்தபோது அவர் பயணம் செய்த கப்பல் புயலில் சிக்கி விபத்துக்காளானது. இவ்விபத்தில் வெசாலியசு உயிரிழந்தார்.
# பிரியா பவானி சங்கர்

**பிரியா பவானி சங்கர்** (*Priya Bhavani Shankar*, பிறப்பு: 31 திசம்பர் 1990) இந்தியத் திரைப்பட நடிகையும் இந்திய தொலைக்காட்சி நிகழ்ச்சித் தொகுப்பாளரும் ஆவார். *கல்யாணம் முதல் காதல் வரை* எனும் தொலைக்காட்சித் தொடரில் நடித்தமைக்காக மிகப் பிரபலமாக அறியப்பட்டவர்.
# பிரியா பவானி சங்கர்

## பிறப்பு மற்றும் இளமைக்காலம்

பவானி சங்கர் மற்றும் தங்கம் பவானி சங்கர் என்போருக்கு மகளாகப் பிறந்தார். மயிலாடுதுறையை (மாயவரம்) சொந்த இடமாகக் கொண்டவர்.
# பிரியா பவானி சங்கர்

## திரைப்படங்கள்

- *குறிப்பிட்ட எல்லா படங்களும் தமிழில் உள்ளன.*
| ஆண்டு | திரைப்படம் | கதாப்பாத்திரம் | குறிப்புகள் |
| --- | --- | --- | --- |
| 2017 | *மேயாத மான்* | எஸ். மதுமிதா |  |
| 2018 | *கடைக்குட்டி சிங்கம்* | பூம்பொழில் செல்லம்மா |  |
| 2019 | *மான்ஸ்டர்* | மேகலா |  |
| 2020 | *மாபியா: சாப்டர் 1 * | சத்யா |  |
| 2021 | *களத்தில் சந்திப்போம் * | சோபியா |  |
| *கசட தபற * | கண்மணி |  |  |
| *ஓ மன பெண்ணே* | ஷ்ருதி |  |  |
| 2022 | *ஹாஸ்டல்* | அதிர்ஷ்டலட்சுமி |  |
| *யானை* | ஜெபமலர் |  |  |
| *குருதி ஆட்டம் * | வென்னிலா |  |  |
| *திருச்சிற்றம்பலம்* | ரஞ்சனி |  |  |
| 2023 | *கல்யாணம் கமநீயம்* | ஷ்ருதி | தெலுங்கு படம் |
| *அகிலன்* | மாதவி |  |  |
| *பத்து தல* | லீலா தாம்சன் |  |  |
| *ருத்ரன்* | அனன்யா |  |  |
| *பொம்மை* | நந்தினி |  |  |
| *டிமான்ட்டி காலனி 2* | படப்பிடிப்பில் |  |  |
| *இந்தியன் 2 * | } |  |  |
# ஐரோவாசியச் சிவிங்கிப் பூனை

**ஐரோவாசியச் சிவிங்கிப் பூனை** (ஆங்கிலப் பெயர்: *Eurasian lynx*, உயிரியல் பெயர்: *Lynx lynx*) என்பது மிதமான அளவுள்ள ஒரு காட்டுப் பூனை ஆகும். இது வடக்கு, நடு மற்றும் கிழக்கு ஐரோப்பா முதல் நடு ஆசியா, சைபீரியா, திபெத்திய பீடபூமி மற்றும் இமயமலைகள் வரை காணப்படுகிறது. இவை மித வெப்பமண்டல காடுகள் மற்றும் ஊசியிலைக் காடுகளில் கடல் மட்டத்திலிருந்து சுமார் 5500 மீட்டர் உயரம் வரை காணப்படுகின்றன. இவை பரவலாகக் காணப்படுவதால் 2008 ஆம் ஆண்டிலிருந்து செம்பட்டியலில் தீவாய்ப்பு கவலை குறைந்த இனம் என பட்டியலிடப்பட்டுள்ளது. வாழிட அழிப்பு, வாழிட சுருங்கல் சட்டவிரோதமான வேட்டையாடல் மற்றும் உணவு விலங்குகளின் எண்ணிக்கை குறைவு ஆகியவற்றால் சிவிங்கி பூனைகள் அச்சுறுத்தலுக்கு உள்ளாகியுள்ளன. ஐரோவாசிய சிவிங்கி பூனையின் மொத்த எண்ணிக்கையானது அதிகபட்சமாக 10,000 என கணக்கிடப்பட்டுள்ளது. மேலும் இவற்றின் எண்ணிக்கை நிலையானதாக உள்ளது என கருதப்படுகிறது. இது மிகவும் சக்திவாய்ந்த கொன்றுண்ணி ஆகும். குறைந்தது 150 கிலோ எடையுள்ள மான்கள் கூட இச்சிவிங்கிப் பூனையால் கொல்லப்பட்டுள்ளன.
# ஐரோவாசியச் சிவிங்கிப் பூனை

## பரவல் மற்றும் வாழ்விடம்

ஏராளமான பதுங்கிடங்கள் மற்றும் இரையை பின்தொடரக்கூடிய வாய்ப்பை வழங்கக்கூடிய கடினமான நாட்டுப்புறப் பகுதிகளை இந்த ஐரோவாசிய சிவிங்கிப் பூனை வசிப்பிடமாக கொண்டுள்ளது. வாழும் இடத்தை பொருத்து குன்றுகள் நிறைந்த புல்வெளிகள், கலவையான காடுகள் நிறைந்த புல்வெளிகள், ஊசியிலைக் காடுகள் மற்றும் மான்ட்டேன் காடுகள் சூழலியல் மண்டலங்களில் இவை வாழ்கின்றன. ஐரோவாசிய சிவிங்கி பூனைகள் அவை வாழும் மலைப்பாங்கான பகுதிகளில் குளிர்காலத்தில் மலையடிவாரங்களில் வசிக்கின்றன. அவற்றின் இரையை பின் தொடர்ந்து வருவதால் அவை மலையடிவாரங்களில் வசிக்கின்றன. மேலும் ஆழமான பனிபடர்ந்த இடங்களை தவிர்க்கின்றன. ஓநாய்கள் அதிகமாக இருக்கும் இடங்களில் ஐரோவாசிய சிவிங்கி பூனைகள் அதிகமாக வசிப்பதில்லை. சிவிங்கி பூனைகளை ஓநாய்கள் தாக்குவதும் அவைகளை உணவாக உட்கொண்ட நிகழ்வுகளும் கூட பதிவுகளில் உள்ளன. சராசரியாக ஆண் பூனைகள் 21 கிலோ கிராம் எடை இருக்கும். பெண் பூனைகள் 18 கிலோ கிராம் எடை இருக்கும். சைபீரியாவில் வசிக்கும் ஆண் பூனைகளே மிகப்பெரிய உடல் அளவை எட்டுகின்றன. அங்கு வசிக்கும் பூனைகள் 38 கிலோகிராம் எடை வரை வளரக்கூடியவை. மேலும் இவை 45 கிலோகிராம் எடையை எட்டியதாகவும் தகவல்கள் உள்ளன.
# ஐரோவாசியச் சிவிங்கிப் பூனை

## நடத்தை மற்றும் சூழலியல்

உணவு பற்றாக்குறையான நேரங்களில் சிவிங்கி பூனைகள் பகல் நேரத்தில் வேட்டையாடினாலும் இவை பொதுவாக இரவு, அல்லது அதிகாலை மற்றும் அந்தி மாலை நேரங்களிலேயே செயல்படும் விலங்காகும். பகல் நேரம் முழுவதும் அடர்ந்த புதர்கள் அல்லது மறைவான இடங்களில் தூங்கியே இவை நேரத்தை கழிக்கின்றன. வளர்ந்த சிவிங்கிப்பூனை தனக்கென்று ஒரு பரப்பளவை வகுத்துக் கொள்கிறது. இரை கிடைக்கும் தன்மையைப் பொருத்து ஐரோவாசிய சிவிங்கி பூனையின் வேட்டையாடும் பரப்பளவானது 20 முதல் 450 சதுர கிலோ மீட்டர் வரை இருக்கும். ஆண் சிவிங்கி பூனைகள் பெண் சிவிங்கி பூனைகளை விட பெரிய பரப்பளவுடைய வேட்டையாடும் பகுதியை கொண்டுள்ளன. ஆண் மற்றும் பெண் பூனைகள் வேட்டையாடும் பகுதியாக தனித்தனியான பகுதிகளைக் கொண்டுள்ளன. ஐரோவாசிய சிவிங்கி பூனைகள் ஓரிரவில் 20 கிலோ மீட்டர் தூரத்தை கடக்க வல்லவை. எனினும் பொதுவாக 10 கிலோ மீட்டர் தூரத்தை இவை கடக்கின்றன. சிவிங்கி பூனைகள் தங்களது வேட்டையாடும் பகுதி முழுவதும் அடிக்கடி ரோந்து செல்லும். தங்களது இருப்பை காட்டுவதற்காக மண குறியீடுகளை பயன்படுத்தும். இவை மரப்பட்டைகளை கீறியும் தங்களது இருப்பை காட்டும். ஐரோவாசிய சிவிங்கி பூனைகள் பல்வேறு வகையான சத்தங்களை எழுப்பக் கூடியவை. ஐரோவாசிய சிவிங்கி பூனைகள் ரகசியமாக வாழக்கூடியவை. இவை எழுப்பக்கூடிய சத்தங்கள் மெல்லியதாகவும் சில நேரங்களில் கேட்க இயலாதவையாகவும் உள்ளன. இதன் காரணமாக ஒரு பகுதியில் வாழும் பூனை வருடக்கணக்கில் கவனிக்கப்படாமல் போகலாம். ரோ மான் அபரிமிதமாக காணப்படாத இடங்களில் கூட அவற்றையே விரும்பி இவை வேட்டையாடி உண்கின்றன. கோடை காலங்களில் சிறிய இரைகள் மற்றும் சில சமயங்களில் வீட்டில் வளர்க்கும் செம்மறி ஆடுகளை இவை அடிக்கடி உண்கின்றன. பின்லாந்தின் பகுதிகளில் அறிமுகப்படுத்தப்பட்ட வெள்ளை-வால் மான்களை இவை அடிக்கடி உண்கின்றன. போலந்து மற்றும் ஆஸ்திரியா ஆகிய நாடுகளின் சில பகுதிகளில் சிவப்பு மான்களை இவை விரும்பி உண்கின்றன. சுவிட்சர்லாந்தில் சமோயிஸ் எனப்படும் ஆட்டு மறிமான்களை இவை விரும்பி உண்கின்றன. அதே நேரத்தில் ஓநாய்களின் உணவில் ஒரு பகுதியாக சிவிங்கி பூனைகள் காணப்படவில்லை. எனினும் தங்க ஜாகால், சிவப்பு நரி, மார்டன்கள், வீட்டுப் பூனை மற்றும் நாய் ஆகியவற்றின் கொன்றுண்ணியாக சிவிங்கி பூனைகள் விளங்குகின்றன. ஸ்வீடன் நாட்டில் ஒரு பகுதியில் வாழ்ந்த சிவிங்கிப்பூனைகளில் ஏற்பட்ட 33 இறப்புகளில் *ஒருவேளை* ஒரே ஒரு சிவிங்கி பூனை வால்வரினால் கொல்லப்பட்டிருக்கலாம் என்று கருதப்படுகிறது. மேலே குறிப்பிட்ட கொன்றுண்ணிகளோடு உணவிற்காக சிவிங்கி பூனைகள் போட்டியிடுகின்றன. மேலும் சிவிங்கி பூனைகள் சிவப்பு நரி, கழுகு ஆந்தைகள், பொன்னாங்கழுகுகள், காட்டுப்பன்றி (இவை சிவிங்கி பூனைகள் கொன்ற உணவை எடுத்துக் கொள்கின்றன) ஆகியவற்றுடனும் உணவிற்காக போட்டியிடுகின்றன. தெற்குப் பகுதிகளில் வாழும் சிவிங்கி பூனைகள் பனிச்சிறுத்தை மற்றும் சிறுத்தைகளுடனும் உணவிற்காக போட்டியிடுகின்றன.
# ஐரோவாசியச் சிவிங்கிப் பூனை

## நடத்தை மற்றும் சூழலியல்

### குட்டி ஈனுதல்

பிறக்கும்போது ஐரோவாசிய சிவிங்கிப் பூனை குட்டிகள் 240 முதல் 430 கிராம் வரை எடை இருக்கும். 10 முதல் 12 நாட்களில் குட்டிகள் கண்களை திறக்கின்றன. ஆரம்பத்தில் சாதாரண சாம்பல் பழுப்பு ரோமத்தை குட்டிகள் கொண்டிருக்கும். 11 வாரங்களுக்குப் பிறகு வளர்ந்த பூனைகளை போன்ற நிறத்தை குட்டிகள் பெரும். குகையை விட்டு வெளியேறும்போது ஆறு முதல் ஏழு வாரங்கள் வயதான குட்டிகள் திட உணவுகளை எடுத்துக்கொள்ள ஆரம்பிக்கின்றன. எனினும் ஐந்து அல்லது ஆறு மாதங்கள் வரை சிறிதளவேனும் தாய்ப்பால் எடுத்துக்கொள்ளும். குட்டிகள் பிறந்து இரண்டு முதல் மூன்று மாதங்களுக்குள் குகையை விட்டு வெளிவருகின்றன. ஆனால் 10 மாத வயதை அடையும் வரை தாயுடன் தான் பொதுவாக இருக்கும். கூண்டில் அடைத்து வளர்க்கப்படும் ஐரோவாசிய சிவிங்கி பூனைகள் 21 வருடங்கள் வாழ்ந்துள்ளன.
# ஐரோவாசியச் சிவிங்கிப் பூனை

## பாதுகாப்பு

எஸ்டோனியா, லாட்வியா, உருசியா, ஆர்மீனியா மற்றும் ஈராக் ஆகிய நாடுகளை தவிர்த்து இவை வாழும் பெரும்பாலான நாடுகளில் இவற்றை வேட்டையாடுவது சட்டத்திற்குப் புறம்பான செயலாகும்.
# பிசர் ஆக்சசோல் தொகுப்பு

**பிசர் ஆக்சசோல் தொகுப்பானது **(Fischer oxazole synthesis)சயனோஐதரினிலிருந்து கிடைக்கப்பெறும் ஆக்சசோல் மற்றும் ஒரு ஆல்டிகைடு ஆகியவை நீரற்ற ஐதரோகுளோரிக் காடி முன்னிலையில் ஈடுபடும் ஒரு வேதித் தொகுப்பு ஆகும்.இந்த தொகுப்பு முறையானது எர்மான் எமில் பிசர் என்பவரால் 1896 ஆம் ஆண்டில் கண்டறியப்பட்டது.சயனோஐதரினானது, ஒரு தனித்த ஆல்டிகைடில் இருந்து பெறப்பட்டதாகும். ஆக்சசோல் தொகுப்பு வினையில் ஈடுபடக்கூடிய வினைபடுபொருட்கள், ஆல்டிகைடில் இருந்து பெறப்படும் சயனோஐதரின் மற்றும் ஒரு ஆல்டிகைடு ஆகியவை வழக்கமாக மோலார் சமான அளவுகளில் காணப்படும். இரண்டு வினைப்பொருட்களுமே வினைவிளைபொருளாகக் கிடைக்கக்கூடிய பல்வளையத்தின் குறிப்பிட்ட பகுதிகளில் இடம்பெறக்கூடிய அரோமேட்டிக் தொகுதிகளைக் கொண்டிருக்கும்.  
பிசர் ஆக்சசோல் தொகுப்பிற்கான குறிப்பிடத்தக்க உதாரணமாக மாண்டலிக் அமில நைட்ரைல் பென்சால்டிகைடு உடன் வினைப்பட்டு2,5-டைபினைல்-ஆக்சசோல் உருவாகும் வினை உள்ளது.
# பிசர் ஆக்சசோல் தொகுப்பு

## வரலாறு

பிசர் பெர்லின் பல்கலைக்கழகத்தில் இருந்த காலத்தில் பிசர் ஆக்சசோல் தொகுப்புமுறை உருவாக்கப்பட்டது.இத்தொகுப்பு முறையானது, 2,5-இருபதிலியிடப்பட்ட ஆக்சசோல்களைத் தயாரிக்க உதவும் தொகுப்பு முறைகளில் ஒன்றாகும்.  
பிசர் ஆக்சசோல் தொகுப்பானது, பென்சால்டிகைடு சயனோஐதரின் மற்றும் 4-புரோமோபென்சால்டிகைடு இவற்றிலிருந்து தொடங்கி பெறப்படும் 2-(4-புரோமோபினைல்)5-பினைல்ஆக்சசோலின் தயாரிப்பிலும் உபயோகப்படுகிறது. இருப்பினும், ஆக்சசோல் வளைய குளோரினேற்றமானது 2,5-பிஸ்(4-புரோமோபினைல்)-4-குளோரோஆக்சசோல் **7** மற்றும் 2,5-பிஸ்(4-புரோமோபினைல்)-4-ஆக்சசோலிடினோன் **8** ஆகியவற்றைத் தருகிறது. பிந்தைய சேர்மமானது ஒரு பொதுவான துணை விளைபொருளாகும்.  
மற்றுமொரு பயனுள்ள உதாரணம் ஆல்போர்டினாலின் இரண்டு படிநிலைத் தொகுப்பாகும். ஆல்போர்டினாலானது ரூடசீ (அல்கலாய்டு) என்ற சேர்மத்தின் தாய் சேர்மமாகும். தொடக்கப் படிநிலைகள் பிசர் ஆக்சசோல் தொகுப்பினைப் பின்பற்றி நிகழ்கின்றன. இருப்பினும் அமிலத்தினால் வினையூக்கம் செய்யப்பட்ட வளையமாதல் வினை ஒரு படிநிலைக்குப் பதிலாக இரண்டு படிநிலைகளில் நிகழ்கிறது. இது டைகுளோரோ இடைநிலைப் பொருள் உருவாதலை உறுதிப்படுத்துகிறது. மேலும் இடமாற்றியங்கள் உருவாதலைத் தடுத்து நிறுத்துகிறது.
# சிவப்புப் பருந்து

**சிவப்புப் பருந்து** (ஆங்கிலப் பெயர்: *red kite*, உயிரியல் பெயர்: *Milvus milvus*) என்பது மிதமான-பெரிய அளவுள்ள கொன்றுண்ணிப் பறவை ஆகும். இது அச்சிபிட்ரிடாய் (Accipitridae) குடும்பத்தில் வகைப்படுத்தப்பட்டு உள்ளது. கழுகுகள், பசார்டுகள் மற்றும் பூனைப்பருந்துகளைப்போன்றே இதுவும் ஒரு பகலாடிப் பறவை ஆகும். இது மேற்கு பாலியார்க்டிக் பகுதி ஐரோப்பா மற்றும் வடமேற்கு ஆப்பிரிக்காவில் காணப்படும் ஒரு அகணிய உயிரி ஆகும். இது இதற்கு முன்னர் வடக்கு ஈரானுக்கு வெளியிலும் காணப்பட்டது.  
}}
# இங்கிலாந்துத் துடுப்பாட்ட அணியின் ஆத்திரேலிய சுற்றுப்பயணம் 2017–18

## அணிகள்

| தொடர்கள் | ஒரு-நாள் |  |
| --- | --- | --- |
| * ஸ்டீவ் சிமித் (த)
* டேவிட் வார்னர்
* கேமரன் பாங்குரொப்ட்
* ஜாக்சன் பெர்டு
* பாற் கமின்சு
* பீட்டர் ஆன்ட்சுகோம்
* ஜோசு ஆசில்வுட்
* உஸ்மான் கவாஜா
* நேத்தன் லியோன்
* சோன் மார்சு
* கிளென் மாக்சுவெல்
* டிம் பெயின் (குகா)
* சாட் சேயர்சு
* மிட்செல் ஸ்டார்க் | * ஜோ ரூட் (த)
* ஜேம்ஸ் அண்டர்சன்
* மொயீன் அலி
* ஜொனாதன் பேர்ஸ்டோ (குகா)
* ஜேக் பால்
* கேரி பால்லன்ஸ்
* ஸ்டூவர்ட் பிரோட்
* அலஸ்டைர் குக்
* மேசன் கிரேன்
* டொம் குரான்
* 
ஸ்டீவன் ஃபின்

* பென் போக்சு (குகா)
* டேவிட் மலேன்
* கிரைக் ஓவர்ட்டன்
* மார்க் ஸ்டோன்மேன்
* கிரிஸ் வோகஸ்
* யேம்சு வின்சு | } |
# கருநீலப் பூனைப்பருந்து

**கருநீலப் பூனைப்பருந்து** (ஆங்கிலப் பெயர்: *hen harrier*, உயிரியல் பெயர்: *Circus cyaneus*) என்பது ஒரு கொன்றுண்ணிப் பறவை ஆகும். இது வடக்கு ஐரோவாசியாவில் வசிக்கிறது. இவை மற்ற பருந்துகளைப் போல் வளர்ப்புக் கோழிகளைக் கொல்வதில்லை, இதனால் இவை "நல்ல பருந்துகள்" என்றும் அழைக்கப்படுகின்றன.
# சிந்து உயர் நீதிமன்றம்

**சிந்து உயர் நீதிமன்றம்** பாகிஸ்தான் நாட்டின் சிந்து வில் உள்ள ஒரு உயர் நீதி மன்றமாகும். இது பாகிஸ்தான் அரசியலமைப்புச் சட்டத்தின் படி இயங்கி வருகிறது.
# சிந்து உயர் நீதிமன்றம்

## நீதிபதிகள்

### *தலைமை நீதிபதி*

திரு. அகமது அலி ஷேக்
# சிந்து உயர் நீதிமன்றம்

## நீதிபதிகள்

### *பிற நீதிபதிகள்*

1. திருமதி.
1. திரு.
# சிந்து உயர் நீதிமன்றம்

## விடுமுறை தினங்கள்

- காஷ்மீர் தினம்
- பாகிஸ்தான் தினம்
- தொழிலாளர் தினம்
- பக்ரீத்
- மொஹரம்
- ரமலான்
- மிலாதுநபி
- சுதந்திர தினம்
- கிருஸ்துமஸ்
# சிந்து உயர் நீதிமன்றம்

## வலைத்தளம்

- நீதிமன்ற வலைத்தளம்
- [ அமைவிடம்]
# சாஸ்தா நகர் ஐயப்பன் கோயில்

**சாஸ்தாநகர் ஐயப்பன் திருக்கோயில், சேலம்** சேலம் குரங்குசாவடி அடுத்த சாஸ்தா நகரில் அமைந்துள்ளது.
# சாஸ்தா நகர் ஐயப்பன் கோயில்

## திருவிழா

கார்த்திகை மாதம்
# சாஸ்தா நகர் ஐயப்பன் கோயில்

## திறக்கும் நேரம்

காலை 6 மணி முதல் 11 மணி வரை, மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.  
- கோயில் பற்றி தினமலர் நாளிதழில்
# ஹெரான்

**ஹெரான்கள்** என்பவை ஒரு வகைக் கொக்குகள் ஆகும். இவை நீளமான கால்களுடையவை ஆகும். இவை நன்னீர் மற்றும் கடற்கரைப் பகுதிகளில் காணப்படுகின்றன. இவைசிறிய நாரைகளைவிடப் (egret) பெரியவை. இவற்றிற்கு நீண்ட அலகுகள் உள்ளன.  
ஹெரான்கள் என்பவைநாரைகள்,அரிவாள் மூக்கன்கள்மற்றும் துடுப்புவாயன்கள் குடும்பங்களில் உள்ள பறவைகளைப் போன்றே இருந்தாலும், இவை பறக்கும்போது கழுத்தை உள்ளிழுத்தவாறு பறக்கின்றன. முன்னால் கூறிய வகைகளைப்போல் கழுத்தை நீட்டியவாறு அல்ல. இவற்றின் இறகுகளில் இருந்து தூசி பறக்கிறது.
# ஹெரான்

## விளக்கம்

இவை நீண்ட கால்கள், கழுத்துகள் கொண்ட நடுத்தர-பெரிய அளவுள்ள பறவைகள் ஆகும். இவற்றில் ஆண் பெண் வேறுபாடு (பால் ஈருருமை ) அறிவது கடினம் ஆகும். இக்குடும்பத்தில் சிறிய குருகு தான் மிகச் சிறியது ஆகும். அது வழக்கமாக 30 செமீ (12 அங்குலம்) நீளத்தைக் கொண்டிருக்கும். ஹெரான்களில் மிகப்பெரிய இனம் கோலியத் ஹெரான் ஆகும். இது 152 செமீ (60 அங்குலம்) உயரம் உள்ளது. இவற்றின் கழுத்து S- வடிவத்தில் இருக்கும். பகலாடி ஹெரான்களின் கழுத்து இரவாடி ஹெரான்கள் மற்றும் குருகுகளைவிட நீளமாக இருக்கும். இவற்றின் கால்கள் முடியற்றுக் காணப்படுகின்றன (விதிவிலக்கு ஜிக்சாக் ஹெரான்). இவை பறக்கும்போது கால்களும் பாதமும் பின்னோக்கி நீட்டப்பட்டு இருக்கும்.
# ஹெரான்

## வகைப்பாட்டியல்

எலும்புக்கூட்டின் பகுப்பாய்வு, முக்கியமாக மண்டை ஓடு, *ஆர்டிடேயை* ஒரு பகலாடி மற்றும் ஒரு மாலைநேர/இரவாடி குழுக்கழாகப் பிரிக்கின்றன. இதில் குருகுகளும் அடங்கும். டி. என். ஏ. பகுப்பாய்வுகள் மற்றும் உடல் மற்றும் கைகால்களின் எலும்புகள் மீது அதிக கவனம் செலுத்தும் எலும்பு பகுப்பாய்வுகளிலிருந்து, இந்த குழுவானது தவறானது என தெரியவந்துள்ளது. மாறாக, மண்டை ஓட்டின் உருவ அமைப்பில் உள்ள ஒற்றுமைகள், பகல் மற்றும் இரவு நேர உணவின் வெவ்வேறு சவால்களைச் சமாளிக்க குவிப்பரிணாமத்தை பிரதிபலிக்கின்றன. தற்பொழுது, மூன்று முக்கிய குழுக்களாக இவை வேறுபடுத்தப்படுகிறது. அவை:
- புலி ஹெரான்கள் மற்றும் படகு அலகுக் கொக்கு
- குருகுகள்
- பகல் கொக்குகள், கொக்குகள், மற்றும் இரவு ஹெரான்கள்  
இரவு ஹெரான்களை நைக்டிகோராசினே என்ற துணைக் குடும்பமாக பிரிக்கப்படுவதற்கு போதுமான உத்தரவாதம் உள்ளது. இருப்பினும், சில பேரினங்களின் (எ.கா. *புடோரைட்சு* அல்லது *சிரிக்மா*) நிலை தற்போது தெளிவாக இல்லை. மேலும் மூலக்கூறு ஆய்வுகள் சிறிய எண்ணிக்கையிலான ஆய்வு செய்யப்பட்ட வகைப்பாட்டியல் பிரிவுகளால் பாதிக்கப்பட்டுள்ளன. குறிப்பாக, துணைக் குடும்பமான அர்டெனினே இடையே உள்ள உறவுகள் தெளிவாக விவரிக்கப்படவில்லை. எனவே இந்த வகைப்பாட்டியல் பிரிவினை தற்காலிக ஏற்பாடாக கருதப்பட வேண்டும்.
2008ஆம் ஆண்டு நடத்தப்பட்ட ஒரு ஆய்வு, இந்தக் குடும்பம் பெலேகானிபார்ம்சைச் சேர்ந்தது என்று தெரிவித்தது. இந்த கண்டுபிடிப்புகளுக்கு விடையிறுக்கும் வகையில், பன்னாட்டு பறவையியல் மாநாடு சமீபத்தில் ஆர்டிடே மற்றும் இதன் சகோதர இனக்குழுக்களை தரெசுகியோர்னிதிடேவை சிகோனிபார்ம்சின் முந்தைய வரிசைக்கு பதிலாக பெலகானிபார்ம்சு வரிசையின் கீழ் மறுவகைப்படுத்தியது.
# ஹெரான்

## வகைப்பாட்டியல்

### துணைக் குடும்பம்: டைகிரியோனிதினேயே

- காக்லேரியசு பேரினம் - படகு அலகு கொக்கு
- டபோபோக்சு பேரினம் (புதைபடிவ, லேட் மியோசீன் ஆப் லெவி கவுண்டி, புளோரிடா)
- டைக்ரிசோமா பேரினம் - வழக்கமான புலி ஹெரான்கள் (மூன்று இனங்கள்)
- டைக்ரியோர்னிசு பேரினம் - வெள்ளை முகடு புலி ஹெரான்
- சூனெரோடியசு பேரினம் - வனக்குருகு
# ஹெரான்

## வகைப்பாட்டியல்

### துணைக்குடும்பம்: போடாயூரினே

- ஜெப்ரிலசு பேரினம் - ஜிக்ஜாக் ஹெரான்
- இக்சோபிரைக்கசு பேரினம் - சிறிய குருகுகள் (எட்டு உயிரினங்கள், சமீபத்தில் அழிந்துவிட்டன)
- பொட்டாரசு பேரினம் - பெரிய குருகு (நான்கு சிற்றினங்கள்)
- பிகைஹாவ் பேரினம் - செயிண்ட் பாத்தானின் குருகு (புதைபடிவமானது, ஒடாகோவின் ஆரம்பகால மியோசீன், நியூசிலாந்து)
# ஹெரான்

## வகைப்பாட்டியல்

### துணைக் குடும்பம்: அர்டெனியே

- ஜெல்டோர்னிசு பேரினம் (புதைபடிவ, டிஜெபல் ஜெல்டனின் ஆரம்பகால மியோசீன், லிபியா)
- நிக்டிகோராக்ஸ் பேரினம் - வழக்கமான இரவு ஹெரான்கள் (இரண்டு உயிரினங்கள், நான்கு சமீபத்தில் அழிந்துவிட்டன; நிக்டனாசாவை உள்ளடக்கியது)
- நிக்டனாஸ்ஸா பேரினம் - அமெரிக்க இரவு ஹெரான்கள் (ஒரு உயிரினம், சமீபத்தில் அழிந்துபோன ஒன்று)
- கோர்சசியசு பேரினம் - ஆசிய மற்றும் ஆப்பிரிக்க இரவு ஹெரான்கள் (நான்கு சிற்றினங்கள்)
- புடோரைட்சு - பச்சை-பின்னணி ஹெரான்கள் (மூன்று சிற்றினங்கள்; சில சமயங்களில் ஆர்டியாவில் சேர்க்கப்படும்)
- அகாமியா பேரினம் - அகமி ஹெரான்
- பில்ஹெரோடியசு பேரினம் - கொண்டை ஹெரான்
- ஆர்டியோலா பேரினம் - குளம் கொக்குகள் (ஆறு சிற்றினங்கள்)
- புபுல்கசு பேரினம் - உண்ணிக்கொக்கு (ஒன்று அல்லது இரண்டு சிற்றினங்கள், சில சமயங்களில் ஆர்டியாவில் சேர்க்கப்படும்)
- ப்ரோர்டியா (புதைபடிவ) பேரினம்
- ஆர்டியா பேரினம் - வழக்கமான ஹெரான்கள் (11-17 சிற்றினங்கள்)
- சிரிக்மா பேரினம் - விசில் ஹெரான்
- எக்ரெட்டா பேரினம் - வழக்கமான எக்ரெட்டுகள் (7–13 இனங்கள்)
- தீர்மானிக்கப்படதா பேரினம்
- ஈஸ்டர் தீவு ஹெரான், ஆர்டிடே ஜென். (வரலாற்றுக்கு முந்தைய)
# ஹெரான்

## வகைப்பாட்டியல்

### தீர்க்கப்படாத இணைப்புகளின் புதைபடிவ ஹெரான்கள்

- "அனாசு" பசால்டிகா (செக் குடியரசின் வார்ன்ஸ்டோர்ஃப்பின் லேட் ஒலிகோசீன்)
- ஆர்டேகிராடிசு
- புரோஅர்டியோலா - ஒருவேளை புரோஅர்டியே போலவே இருக்கலாம்
- மட்டுகு (ஒடாகோ, நியூசிலாந்தின் ஆரம்பகால மியோசீன்)
# லைலா மஜ்னு (1949 திரைப்படம்)

***லைலா மஜ்னு*** 1949 ஆண்டில் வெளிவந்த தெலுங்கு வரலாற்றுத் திரைப்படத்தின் தமிழ் மொழிமாற்றத் திரைப்படம் ஆகும். பி. எஸ். ராமகிருஷ்ணாவின் இயக்கத்தில் வெளிவந்த இத்திரைப்படத்தில் நாகேசுவரராவ், பானுமதி முக்கிய பாத்திரங்களில் நடித்திருந்தனர். பாடல்களுக்கு சி. ஆர். சுப்பராமன் இசையமைத்திருந்தார். தமிழ்த் திரைப்படத்தில் வசனங்களையும் பாடல்களையும் எஸ். டி. சுந்தரம் எழுதியிருந்தார்.
# இந்திய ஒரு ரூபாய் தாள்

**இந்திய ஒரு ரூபாய் பணத்தாள்** (*Indian 1-rupee note*) என்பது நூறு பைசாக்களை உள்ளடக்கியது. தற்போது இந்திய அரசால் வெளியிடப்பட்ட, புழக்கத்தில் உள்ள மிகச்சிறிய இந்திய ரூபாய் நோட்டு ஆகும். புழக்கத்தில் உள்ள மற்ற அனைத்து நோட்டுகளும் இந்திய ரிசர்வ் வங்கியால் வழங்கப்படுகின்றன. ஒரு ரூபாய் தாள் நிதிச் செயலாளரின் கையொப்பத்தைக் கொண்டது. மற்ற பணத்தாள்களைப் போல ரிசர்வ் வங்கியின் ஆளுநர் கையெழுத்து இடம்பெறுவதில்லை.
# இந்திய ஒரு ரூபாய் தாள்

## வரலாறு

ஒரு ரூபாய் பணத்தாளானது முதன்முதலில் 1917 நவம்பர் 30 அன்று இங்கிலாந்தில் அச்சடிக்கப்பட்டு, இந்தியாவில் புழக்கத்திற்கு வந்தது ஆகும். இந்த நோட்டின் மீது இங்கிலாந்து அரசர் ஐந்தாம் ஜார்ஜ் மன்னரின் தலை முத்திரையிடப்பட்டிருந்தது. பிரித்தானிய இந்தியப் பேரரசில் வெளியிடப்பட்ட ஒரு ரூபாய் நாணயங்கள் வெள்ளி நாணயங்களாக வெளியிடப்பட்டன. முதல் மற்றும் இரண்டாம் உலகப் போர்களின் காரணமாக, வெள்ளிக்கு பற்றாக்குறை இருந்தது. இதனால் இந்த கால கட்டத்தில் வெள்ளி நாணயங்களுடன் ரூபாய் நோட்டுகளும் புழக்கத்தில் விடப்பட்டன. இதுவரை 44 முறை ஒரு ரூபாய் தாளின் நிறம், அளவு, அடையாளங்கள் ஆகியவற்றை இந்திய ரிசர்வ் வங்கி மாற்றி உள்ளது.
# இந்திய ஒரு ரூபாய் தாள்

## மொழிகள்

ஒரு ரூபாய் தாளில் மற்ற இந்திய ரூபாய் ரூபாய் நோட்டுகளைப் போலவே ஒரு ரூபாய் என்பது 17 மொழிகளில் எழுதப்பட்டுள்ளது. முன்பக்கத்தில் ஆங்கிலம் மற்றும் இந்தி மொழிகளில் மதிப்பு எழுதப்பட்டுள்ளது. பின் பக்கத்தில் ஒரு மொழி குழு உள்ளது, இது இந்தியாவின் 22 உத்தியோகபூர்வ மொழிகளில் 15 மொழிகளில் குறிப்பிடப்பட்டுள்ளது. மொழிகள் அகர வரிசைப்படி அமைக்கப்பட்டுள்ளது. இந்த மொழிகள் குழுவில் சேர்க்கப்பட்டுள்ள மொழிகள் அசாமி, பெங்காலி, குஜராத்தி, கன்னடம், காஷ்மீர், கொங்கனி, மலையாளம், மராத்தி, நேபாளி, ஒடியா, பஞ்சாபி, சமஸ்கிருதம், தமிழ், தெலுங்கு மற்றும் உருது .
| மொழி | 1 |
| --- | --- |
| ஆங்கிலம் | ஒரு ரூபாய் |
| இந்தி |  |
| அசாமி |  |
| பெங்காலி |  |
| குஜராத்தி |  |
| கன்னடம் |  |
| காஷ்மீர் |  |
| கொங்கனி |  |
| மலையாளம் |  |
| மராத்தி |  |
| நேபாளி |  |
| ஒடியா |  |
| பஞ்சாபி |  |
| சமஸ்கிருதம் |  |
| தமிழ் |  |
| தெலுங்கு |  |
| உருது | } |
# நீர்க்காகம்

**நீர்க்காகம்** (cormorant) என்பது ஒருவகை நீர்ப்பறவை ஆகும். இச்சொல் பலக்ரோகோராசிடாய் (Phalacrocoracidae) குடும்பத்தைச் சேர்ந்த சுமார் 40 வகையான நீர்ப்பறவை இனங்களைக் குறிக்கப் பயன்படுத்தப்படுகிறது.  
நீர்க்காகங்கள் நடுத்தரம் முதல் பெரிய அளவுடைய பறவைகள் ஆகும். இவற்றின் உடல் எடை 0.35-5 கிலோகிராம் மற்றும் இறக்கை நீளம் 45-100 செ.மீ. (18-39 அங்குலம்) ஆகும். இவற்றில் பெரும்பகுதி இனங்கள் கருப்பு இறகுகளைக் கொண்டுள்ளன. அலகானது நீளமாகவும், ஒல்லியாகவும் மற்றும் வளைந்தும் காணப்படுகிறது. இவற்றின் நான்கு கால்விரல்களுக்கு நடுவிலும் தோல் உள்ளது. அனைத்து இனங்களும் மீன்களை உண்கின்றன. நீரின் மேற்பரப்பில் இருந்து முக்குளிப்பதன் மூலம் இரையைப் பிடிக்கின்றன. சில நீர்க்காகங்கள் சுமார் 45 மீ ஆழம் வரை செல்கின்றன. இவற்றின் இறக்கைகள் குட்டையாக உள்ளன.  
இவை கரையோரத்தில், மரங்களில், தீவுகளில் அல்லதுசெங்குத்தான பாறைகளில் கூட்டமாக வாழ்பவை ஆகும். இவை கடலில் வாழ்வதில்லை. மாறாகக் கடலோரப் பகுதிகளில் வாழ்கின்றன. இதன் உண்மையான மூதாதையர் ஒரு நன்னீர்ப் பறவை ஆகும். இவை மத்திய பசிபிக் தீவுகளைத் தவிர, உலகெங்கிலும் உள்ளன.
# நீர்க்காகம்

## மனித கலாச்சாரத்தில்

### மீன்பிடித்தல்

உலகில் பல்வேறு இடங்களில் மனிதர்கள் நீர்க்காகங்களின் மீன் பிடிக்கும் திறனைப் பயன்படுத்துகின்றனர். பண்டைய எகிப்தில், பெருவில், கொரியா மற்றும் இந்தியாவில் நீர்க்காக மீன்பிடி நடைமுறையில் இருந்ததாக தொல்பொருள் சான்றுகள் தெரிவிக்கின்றன. ஆனால் சீனா மற்றும் சப்பானில் இதுஇன்னும் நடைமுறையில் உள்ளது. சப்பானில், நீர்க்காக மீன்பிடித்தல் உகை (鵜 飼) என்று அழைக்கப்படுகிறது. கிபு நகரிலுள்ள நாகரா ஆற்றின் மீது 1,300 ஆண்டுகளுக்கும் மேலாகநீர்க்காக மீன்பிடித்தல் தொடர்ந்து நடைபெறுகிறது. சீனாவின் குய்லின் நகரில் ஆழமற்ற லிஜியாங் ஆற்றின் நீர்க்காக மீன்பிடித்தல் மிகவும் பிரபலமானது ஆகும். கிபு நகரில், ஜப்பானிய நீர்க்காகங்கள் (P. capillatus) பயன்படுத்தப்படுகின்றன; சீன மீனவர்கள் பெரும்பாலும் பெரியநீர்க்காகங்களை (P. carbo) பயன்படுத்துகின்றனர். ஐரோப்பாவில், இதே மாதிரியான மீன்பிடித்தல் மாசிடோனியாவின் டோரோன் ஏரியில் பயன்படுத்தப்பட்டது.  
ஒரு பொதுவான நுட்பத்தில், நீர்க்காகத்தின் அடித்தொண்டைக்கு அருகே ஒரு சுருக்கு கட்டப்படுகிறது, இதனால் நீர்க்காகத்தால் சிறிய மீனை மட்டுமே விழுங்க முடிகிறது. நீர்க்காகம் ஒரு பெரிய மீனை விழுங்குவதற்கு முயற்சிக்கும் போது, மீன் பறவையின் தொண்டைக்குள் சிக்கிக் கொள்கிறது. பறவை மீனவரின் படகுக்குத் திரும்பும்போது, மீனவர் நீர்க்காகத்தின் தொண்டையில் இருந்து சுருக்கை அகற்றுகிறார். இந்த முறையானது இன்றும் பொதுவாகப் பயன்படுத்தப்படுவதில்லை. ஏனென்றால் மீன் பிடிக்கக்கூடிய பல திறமையான முறைகள் இன்று வளர்ந்திருக்கின்றன. ஆனால் இன்னும் ஒரு கலாச்சாரப் பாரம்பரியமாக இது நடைமுறையில் உள்ளது.
# நேபாள உள்ளாட்சி தேர்தல், 2017

**நேபாள உள்ளாட்சி தேர்தல், 2017** (Nepalese local elections, 2017) நேபாளத்தின் 7 மாநிலங்களில் உள்ள 6 மாநகராட்சிகள், 11 துணை-மாநகராட்சிகள், 276 நகர்புற நகராட்சிகள் மற்றும் 481 கிராமிய நகராட்சிகளுகளின் 763 மேயர்/தலைவர்கள், துணை மேயர்/துணைத் தலைவர்கள், 6,742 வார்டு தலைவர்கள் மற்றும் 26,790 வார்டு உறுப்பினர்களை வாக்காளர்களால் தேர்ந்தெடுக்க, 14 மே, 28 சூன், 18 செப்டம்பர் 2017 நாட்களில், மூன்று கட்டங்களாக தேர்தல்கள் நடைபெற்றது. 2015ல் நேபாளத்திற்கான புதிய அரசியல் அமைப்பு சட்டம் நடைமுறைக்கு வந்த பிறகு, இருபது ஆண்டுகளுக்குப் பின், நடைபெறும் முதல் உள்ளாட்சி தேர்தல் ஆகும்.
# நேபாள உள்ளாட்சி தேர்தல், 2017

## தேர்வு முறை

நகர்புற நகராட்சிகள் மற்றும் கிராமிய நகராட்சிகள் ஒரு மேயர்/தலைவர், ஒரு துணை மேயர்/துணைத் தலைவர், வார்டு தலைவர் மற்றும் நான்கு வார்டு உறுப்பினர்கள் கொண்டிருக்கும். நான்கு உறுப்பினர்களில் இரண்டு பெண் உறுப்பினர்களுக்கு ஒதுக்கீடு செய்யப்பட்டுள்ளது. அனைத்து பதவிகளும் ஐந்தாண்டு காலம் மட்டுமே.
வாக்காளர்களால் உள்ளாட்சி அமைப்புகளின் மேயர்/தலைவர் மற்றும் உறுப்பினர்கள் நேரடியாகத் தேர்ந்தெடுக்கப்படுவர். பதிவான வாக்குகளில், செல்லத்தக்க வாக்குகளில் பெரும்பாலன வாக்குகள் பெற்றவரே வெற்றியாளர் என அறிவிக்கப்படுவர்.  
| உள்ளாட்சிகளின் வகை | பதவிகள் |  |
| --- | --- | --- |
| மாநகராட்சிகள் | ஒரு மேயர், ஒரு துணை மேயர், ஒரு வார்டு தலைவர் மற்றும் நான்கு வார்டு உறுப்பினர்கள் |  |
| துணை மாநகராட்சிகள் | ஒரு மேயர், ஒரு துணை மேயர், ஒரு வார்டு தலைவர் மற்றும் நான்கு வார்டு உறுப்பினர்கள் |  |
| நகர்புற நகராட்சிகள் | ஒரு தலைவர், ஒரு துணைத் தலைவர், ஒரு வார்டு தலைவர் மற்றும் நான்கு வார்டு உறுப்பினர்கள் |  |
| கிராமிய நகராட்சிகள் | ஒரு தலைவர், ஒரு துணைத் தலைவர், ஒரு வார்டு தலைவர் மற்றும் நான்கு வார்டு உறுப்பினர்கள் | } |
# நேபாள உள்ளாட்சி தேர்தல், 2017

## தேர்தல் முடிவுகள்

|-
! | அரசியல் கட்சிகள்
! மேயர்/தலைவர்
! துணை மேயர்/துணைத் தலைவர்
! வார்டு தலைவர்
! வார்டு உறுப்பினர்
|-
| | மார்க்சிஸ்ட்-லெனினிஸ்ட்
| | 294
| | 331
| | 2,560
| | 10,912
|-
| | நேபாளி காங்கிரஸ்
| | 276
| | 233
| | 2,286
| | 8,679
|-
| | மாவோயிஸ்ட் மையம்
| | 106
| | 111
| | 1,102
| | 4,123
|-
| | பெடரல் சோசலிஸ்ட் கட்சி
| | 34
| | 32
| | 262
| | 1,111
|-
| |இராஷ்டிரிய ஜனதா கட்சி
| | 25
| | 30
| | 195
| | 862
|-
| |நேபாள லோக்தந்திரிக் கட்சி
| | 9
| | 8
| | 88
| | 356
|-
| | சுயேச்சைகள்
| | 6
| | 5
| | 91
| | 131
|-
| | ராஷ்டிரிய பிரஜா தந்திர கட்சி
| | 5
| | 7
| | 59
| | 214
|-
| |ராஷ்டிரிய ஜனமோர்ச்சா
| | 3
| | 4
| | 33
| | 146
|-
| | நவ சக்தி கட்சி
| | 2
| | 1
| | 22
| | 91
|-
| |நேபாளி ஜனதா தளம்
| | 2
| | 0
| | 7
| | 30
|-
| | நேபாள உழைக்கும் விவசாயிகளின் கட்சி
| | 1
| | 1
| | 22
| | 75
|-
| | பகுஜன் சக்தி கட்சி
| | 0
| | 0
| | 8
| | 34
|-
| |ராஷ்டிரிய ஜனமுக்தி கட்சி
| | 0
| | 0
| | 3
| | 17
|-
| |ராஷ்டிரிய பிரஜா தந்திர ஜனநாயக கட்சி
| | 0
| | 0
| | 2
| | 5
|-
| | ஜனநாயக தேசியக் கூட்டமைப்பு
| | 0
| | 0
| | 1
| | 6
|-
| |நேபாள பொதுவுடமைக் கட்சி (மார்க்சிய கூட்டு)
| | 0
| | 0
| | 1
| | 3
|-
| | நேபாள பரிவார் தளம்
| | 0
| | 0
| | 0
| | 1
|-
! | மொத்தம்
! 763
! 763
! 6,742
! 26,790
|}
# நேபாள உள்ளாட்சி தேர்தல், 2017

## தேர்தல் முடிவுகள்

### மாநிலங்கள் வாரியான முடிவுகள்

7 மாநிலங்களில் நடைபெற்ற, 263 நகர்புற நகராட்சி அமைப்புகளில் உள்ள 763
மேயர்/தலைவர் பதவிகளுக்கு நடைபெற்ற தேர்தலில் வெற்றி பெற்ற அரசியல் கட்சிகள் மற்றும் சுயேட்சைகளின் விவரம்:  
|-
! | கட்சிகள்
! மாநில எண் 1
! மாநில எண் 2
! மாநில எண் 3
! மாநில எண் 4
! மாநில எண் 5
! மாநில எண் 6
! மாநில எண் 7
! மொத்தம்
|-
| |மார்க்சிஸ்ட்-லெனினிஸ்ட் கட்சி
| | 69
| | 18
| | 64
| | 34
| | 43
| |27
| | 39
| | 294
|-
| | நேபாளி காங்கிரஸ்
| | 51
| | 40
| | 35
| | 44
| | 33
| | 35
| | 38
||276
|-
| |மாவோயிஸ்ட் மையம்
| | 9
| | 21
| | 17
| | 5
| | 19
| | 25
| | 10
| | 106
|-
| | இராஷ்டிரிய ஜனதா கட்சி
| |
| | 24
| |
| |
| |
| |
| |
| | 24
|-
| | பெடரல் சோசலிஸ்ட் கட்சி
| | 1
| | 27
| |
| |
| | 3
| |
| |
| |31  
|-
| |நேபாள லோக்தந்திரிக் கட்சி
| | 3
| | 3
| |
| |
| | 2
| |
| | 1
| | 9
|-
| | பிற கட்சிகள்
| | 4
| | 3
| | 3
| | 2
| | 9
| | 2
| |
| | 23
|-
! | மொத்தம்
! 137
! 136
! 119
! 85
!109
!89
!88
! 763
|-
|}
# நேபாள உள்ளாட்சி தேர்தல், 2017

## இதனையும் காண்க

- நேபாள நாடாளுமன்றத் தேர்தல், 2017
- நேபாள மாநிலங்களின் சட்டமன்றத் தேர்தல்கள், 2017
- நேபாள கிராமிய நகராட்சிகள்
- நேபாள நகர்புற நகராட்சிகள்
# கின்னிக்கோழி

**கின்னிக்கோழி **(ஆங்கிலப் பெயர்: Guineafowl)என்பது கல்லிபார்மஸ்(Galliformes) வரிசையில் உள்ள நுமிடிடாய் (Numididae) குடும்பப் பறவைகள் ஆகும். இவை ஆப்பிரிக்கக் கண்டத்தின் அகணிய உயிரி ஆகும். இது கல்லினாசியஸ் பறவைகளிலேயே மிகவும் பழமையானது ஆகும். நவீன கின்னிக்கோழி இனங்கள் ஆப்பிரிக்காவில் மட்டுமே உள்ளபோதிலும், தலைக்கவசக் கின்னிக்கோழி உலகம் எங்கும் பரவலாக அறிமுகப்படுத்தப்பட்டுள்ளது.  
}}